-Կարծում եմ, այս տարածաշրջանում Ադրբեջանին համար մեկ զսպողը մենք ենք, մեր բանակը: Սա նշանակում է, որ առաջնայնություն պետք է տանք մեր ուժերին՝ հզորացնելով պետությունն ու ամենակարևոր ինստիտուտներից մեկը՝ բանակը: Այս համատեքստում չափազանց կարևոր էր, որ և՛ մեր, և՛ Ղարաբաղի պաշտպանության նախարարները կտրուկ ու տեղին հայտարարություններով որոշակի ուղերձներ հղեցին Ադրբեջանին, առ այն, որ պատերազմի սկսումը նախ և առաջ ձեռնտու և շահավետ չէ այդ երկրին: Այս ամենին գումարվում է նաև վարչապետի ուղերձը Ռուսաստանին: Ակնհայտ է, որ Ռուսաստանն ամենամեծ լծակներն ունի Հարավային Կովկասում: Քանի որ տպավորություն կա, որ Ադրբեջանի ղեկավարը փորձում է Ռուսաստանից դրական պատասխան ստանալ Հայաստանի և Արցախի դեմ հնարավոր պատերազմ սանձազերծելու համար, առավել կարևորվում էր Փաշինյանի հայտարարությունը: Ռուսաստանն իր ողջ գործիքակազմը պետք է օգտագործի, որպեսզի նման բան թույլ չտա: